Interclub

Dä **Interclub** isch die nationali Team Meisterschaft vom Schwizer Tennisverband und wird vo *Swiss Tennis* usgrichtet. Dä Interclub isch 1911 is Läbä gruefä worde. Sit 1911 wird jedes Jahr s'besti Tennis-Team vo de Schwiz gchrönt. D Zahl vo dä beteiligte Teams isch sit 1911 stark gwaggse. Damals sind nur nün Teams gstartet i dä ersti Interclub vo dä Schwiz. Hüt sind s ca. 4300 Mannschaftä, wo sich jedes Jahr wider für dä Interclub amäldid. Um am Interclub teilznä, isch än Interclublizentz nötig, wie au ä Mindestzahl vo Spiiler und Spiilerinnä i ämä Club, wo zu dem Team ghöret. Die Mindestzahl entspricht dä Zahl vo dä Einzel vo dä jeweilige Kategory, wo gspiilt werde.

## Gschicht
**1904** isch bereits zum erste mal än Wettkampf zwüsche mehrere Clubs ustreit worde, damals no undär äm Name «Coupe Sunlight».
Erst **1911** isch dä ersty Interclub vo nün Teams ustreit wordä. Es händ im erste Interclub, wo no «Championnat Interclub» gnennt wordä isch, folgendy Teams mitgspiilt: Genf, Lausanne, Neuchâtel, Montreux, Bern, Basel, Züri, Schaffhuse und Ragaz. Damals sind pro Begägnig nur 2 Herreneinzel und eis Herredoppel ustreit wordä. Däbi isch d'Schwiiz i zwei Regione ufteilt worde. D Gränzä verlauft vom Südändi vom Puschlavertal uff Saignelégier, wobi Bern no zu dä Romandie ghört. Die erstä Mannschaftä us de beidä Regione spiilet im Final uf neutralem Terrain gägä nander. Genf hät damals dä ersty Schwiizer Interclub Titel gholt.

**1922** isch ä zweity Série ygführt wordä, nämlich Série B. I dä Série döfid vo dete a nur no Spiiler teilnäh, wo au d Klassierig Série A händ und i dä Série nur die Spiiler wo Klassierig Série B händ. Es daf sich jede Club für dä Interclub amelde wo mindestens 4 Spiiler mit dä entsprächende Klassierige händ.
Eis Jahr später (**1923**) isch än neuä Modus igführt wordä. Es wärdid neu drü Herreneinzel und zwei Herredoppel gspiilt.
**1925** sind zum erste mal Fraue im Interclub däbi. Sie spiiled i dä Série A und spiilet zwei Einzel und eis Doppel.
**1927** werdid die zwei Regione i drüer Gruppe unterteilt und jede Gruppäersty spiilt nacher gägä jede andere Gruppäersty.
**1936** gid s wider neuy Ligäne, bi dä Herre Série A,B, C und bi dä Dame Série A und B.
**1939** wird d'Schwiiz erstmals i vier Regione unterteilt: Westschwiiz, Zentralschwiiz, Ostschwiiz und Südschwiiz. Im Halbfinal spiilet dä jeweils Westschwiiz gegä Zentralschwiiz und Ostschwiiz gege Südschwiiz.
**1940** nimmt Zahl vo dä Interclub Mannschafte erstmals ab, wägä dä Kriegsmobilmachig.
**1942** wird bi dä Herre und bi dä Dame d'Série D igführt.
**1943** werdid erstamls vier Herreneinzel und zwei Herredoppel gspiilt. Uf grund vo dä Série D hed sich Zahl vo de Mannschafte versächsfacht uf rund 401 Teams.
Erst **1953** wird än eigeni Liega für d Seniore ( 40 +) igführt. 
**1964** wird Série A vo dä Herre i NLA und NLB unterteilt mit ämä Uf- und Abstiegsprinzip. Es wärdid neu 4 Herreneinzel (best of 5) gspiilt und 2 Herredoppel (best of 3).
**1966** wird än Veschränkig für Usländer gesetzt. Sit denne sind nur no zwei Usländer i dä NLA erlaubt und bi dä Dame nur eini. Aber Usländer, wo ihre Wohnsitz sitt drü oder mee Jahr i dä Schwiiz händ, sind mit dä Schwiizer glichstellt.
**1969** wird au bi dä Dame NLA und NLB igführt, äbäfalls mit dä Uf- und Abstiegsregelig.
**1971** wärdid neu Uf und Abstiegsregeliege i alle Liga igführt.
**1972** wird s Tie-Break i allnä Sätz igführt.
**1974** wird neu bi dä Dame vier Dameeinzel und zwei Damedoppel gspiilt.
**1977** sind erstmals drü Juniorekategorie gschaffe wordä: 18U, 16U, 14U.
**1979**, 68 Jahr nach dä Yführig vom Interclub nämid erstmals über 2000 Teams teil.
**1982** wärdi erstmals alli Resultat und Klassirige elekronisch festghalte.
**1984** sinds bereits über 3000 Teams, wo am Interclub teilnämid.
**1990** wird än Liga für d Jungsenioren igführt.
**1992** nämid erstmals mee als 4000 Teams am Interclub teil.
**2000** wärdid alli Interclub Resultat erstmals im Internet veröffentlicht. Äbefalls i dem Jahr entstad än Kategori und zwar Oldies ( 65 +).
**2005** tritt ufgrund vo dä Bilaterale Verträg d' Ufhebig vo dä Begränzig vo dä Usländer i dä NLA, und NLB usser Chraft.
**2006** händ bis jetzt am meiste Mannschaftä am Interclub teilgno, es sind 4398 Teams gsi.
**2008** tritt Begränzig vo dä Usländer i dä NLA und NLB wiider i Chraft.

## Spiilmodus und Kategorie

## Gruppespiil
Jedes Team, wo sich für dä Interclub agmeldet hed, wird in ä 4er Gruppä iteilt, usser NLA, wo inärä 6er Gruppä spilet und dä 3. Liga wo inärä 5er Gruppä iteilt wird. Jedes gwunneny Match bringt dä Mannschaft ein Punkt. Es wird usserdem Sätz so wie Games zählt. Es wir immer best of 3 gspilt und bim Stand vo 6:6 wird dä Satz im Tiebrake usgspilt. In ärä Gruppä spilt jedes Team gegä jedes andery Team. Di Heim und Uswärtsspiil wärdit vo Swiss-Tennis usglost. I dä Regel sorgt s Heimteam für d Verpflegig vo dä Spieler.

## Setzregelig
Bevor än Interclub Begägnig startä chann, münd die jewiligä Kaptäns vom Team ihre Spiiler uf än „Setzliste“ iträgä. Mä muss de am stärkschte klassierty Spiiler uf Position eis setze, dä am zweit stärkschte klassierty Spiiler uf Position zwei usw. Wenn zwei oder mehreri Spiiler die glich Klassirigstärchi händ, cha dä Kaptän entscheidä, welle Spiiler er vor dä ander setzt. Im Einzel werdät jewyls die beide Spiiler, welly uf Position eis gsetzt sind gegeänander spiile, so wie d Spiiler zwei, drü usw. D'Doppel werdet jewyls nach dä ustreite Einzeln gsetzt. D Setztnummer vo dä beide mitänander spiilendä Spiiler werdät mitänander addiert und ergäbid so än neuy Setztnummer, welly au Setztsumme gnannt wird. Im Doppel muss die niidristi Setztsumme uf's Doppel eis gsetzt werdä, au hier gilt, wenn zwei Doppel die glich Setztsumme händ, so cha der Kaptän vom Team entscheidä, wer vor bzw. hinder äm andere Doppel spiilt.

## Uf- und Abstiig
Vo dä 2 Liga bis NLB werdit die Agmeldetä Teams i 4er Gruppä iteilt. Woby jeweils die erste bädä id Ustiegsspeil chömmid, so wie dä Dritt und dä Viert id Abstiegspiel. I dä d3 Liga stygt jeweils dä Gruppäersti id 2 Liga uf. Än Abstig us dä 3 Liga isch nid möglich.
I dä NLA, dä höchste Spielklss, steit nach jedere Saison die am schlächtisti Rangierty Mannschaft ab.Än Ufstieg isch i dä NLA nümmä möglich.

## Chronick vo de NLA Gwünner

## Weblink
* Schwizer Tennisverband ''swiss''tennis

## Quelle
* 100 Jahre Interclub Bröschühre
* Offiziells Schwizer Interclub Reglement